**210429**

**Аспан туралы сұрақтар**

***«Содан соң жаңа көк пен жаңа жерді көрдім. Себебі бұрынғы көк пен жер құрып кетіп, бұдан былай теңіз де болмады.»***

***(Аян 21:1)***

Мен шетелге сапар шеккен кезде, және егер сол жерде бұрын болмасам, ол жаққа жеткенде мені не күтеді екен деп ойланамын. Мен ол жердің ауа-райы, географиясы, адамдары және киімдері туралы білгім келеді - қандай киім алып баруым керек екенін білуім керек.

Егер сіз он адамнан, олар қайтыс болғанда, аспанға бара ма деп сұрасаңыз, көпшілігі: «Иә, мен солай болады деп үміттенемін!» - деп жауап берер еді. Дегенмен, көп адамдар ол жерде кім болатынын, ол жерге қалай жету керек екенін және ол жерге келгенде не істейтініміз туралы ойланбайды.

Әрине, аспан тосын сыйларға толы болады - біз үшін де, басқалар үшін де. Бұл бағдарламаға осы мәселелер бойынша нақты сұрақтар қойған бірнеше хаттар алдым. Мен осы сұрақтардың кейбіріне қысқаша жауап бергім келеді және сізге Киелі кітапта айтылғандарға негізделген жауаптар беремін - бұл, ең соңында, аспан туралы сұрақтарға жауап беретін жалғыз беделді кітап.

№1 сұрақ: Аспанда кім болмақ? Бұған жауап беру оңай. Киелі кітапта аспан – бұл Иса Мәсіхтің қаны арқылы құтқарылғандардың мәңгілік үйі екендігі айтылған. Бұл барлық жастағы және нәсілдегі Құдай халқының үйі болады. Жаңа өсиеттегі, Жохан 14;6 – да Иса, Өзі: «Жол, шындық және шынайы өмір Менмін. ә Мен арқылы болмаса, ешкім де Әкеге бара алмайды.» - деп айтқан еді.